rejauldu/bengali-wikipedia huggingface dataset:
দেও প্রকাশ রাই (ডিসেম্বর ১৯২৬ - ১৯৮১) একজন ভারতীয় রাজনীতিবিদ ছিলেন। একজন প্রাক্তন গোর্খা ব্রিগেড সৈনিক, তিনি সর্বভারতীয় গোর্খা লীগের সাধারণ সম্পাদক ছিলেন এবং ১৯৬৭, ১৯৬৯ এবং ১৯৭১ সালে পশ্চিমবঙ্গ রাজ্য সরকারে মন্ত্রী হন।   যৌবন  ১৯২৬ সালের ডিসেম্বর মাসে দার্জিলিং এর টুকভার টি এস্টেটে রাই জন্মগ্রহণ করেন। তিনি কে এস সোতাং এর ছেলে। তিনি শিক্ষার উচ্চতর ইংরেজি সার্টিফিকেট পেয়ে অরুং স্কুল অফ এডুকেশনে স্কুলে যান।   সৈনিক  দ্বিতীয় বিশ্বযুদ্ধের সময় রাই গোর্খা ব্রিগেডে তিন বছর দায়িত্ব পালন করেন। তিনি কালার সার্জেন্ট পদে পৌঁছেছেন। ১৯৫০ সালে তিনি মালয়ায় গ্রেফতার হন এবং নির্বাসিত হন, নতুন আর্মি স্কুল অফ এডুকেশন (গুর্খা) এর প্রধান প্রশিক্ষক জন ক্রস তাকে "কমিউনিস্ট এজেন্ট" হিসাবে নিন্দা করেছিলেন।   রাজনীতি ও ট্রেড ইউনিয়নবাদে  রাই সর্বভারতীয় গোর্খা লীগের সাধারণ সম্পাদক ছিলেন। ১৯৪৬ সালে, ভারতের কমিউনিস্ট পার্টি (সিপিআই) নেপাল, দক্ষিণ সিকিম এবং দার্জিলিং পাহাড়কে একীভূত করে একটি "গোর্খাস্থান" গঠনের ধারণা প্রস্তাব করে। সিপিআই গোর্খা লীগকে গোর্খাস্থান প্রস্তাবকে সমর্থন করার জন্য বোঝানোর চেষ্টা করেছিল, কিন্তু রাই স্পষ্টভাবে এর বিরোধিতা করেছিলেন। একজন ট্রেড ইউনিয়নিস্ট হিসেবে তিনি দার্জিলিং চিয়া কামান শ্রমিক সংঘের প্রতিষ্ঠাতা ছিলেন। তিনি দার্জিলিং কালচারাল ইনস্টিটিউটের পৃষ্ঠপোষক ছিলেন। একজন লেখক হিসেবে তিনি নেপালি ভাষায় অনেক কবিতা এবং ছোট গল্প লিখেছেন।   বিধায়ক  ১৯৫৭ সাল থেকে মৃত্যুর আগ পর্যন্ত রাই পশ্চিমবঙ্গ বিধানসভায় দার্জিলিং কেন্দ্রের প্রতিনিধিত্ব করেন।   মন্ত্রী  রাই পশ্চিমবঙ্গের ১৯৬৭ এবং ১৯৬৯ যুক্তফ্রন্ট সরকারগুলিতে তফসিলি জাতি ও উপজাতি কল্যাণ মন্ত্রী মনোনীত হন। তিনি আবার ১৯৭১ রাজ্য সরকারের মন্ত্রী হিসাবে নামকরণ করেছিলেন, এখন তফসিলি জাতি উপজাতি কল্যাণ ও পর্যটনের দায়িত্বে রয়েছেন।  এক চতুর্থাংশ শতাব্দী ধরে দার্জিলিং পাহাড়ে রাই ছিলেন প্রভাবশালী রাজনীতিবিদ। তিনি তার নিজের সম্প্রদায়ের মধ্যে থেকে সমালোচনা পেয়েছিলেন, যা তাকে কলকাতায় রাজ্য সরকারের সাথে একটি গোপন চুক্তি করার জন্য অভিযুক্ত করেছিল। রাজ পরপর তিনটি রাজ্য মন্ত্রিসভায় মন্ত্রী থাকাকালীন, দার্জিলিং পাহাড়ের প্রশাসনিক স্বায়ত্তশাসনের বিষয়ে কোনো অগ্রগতি হয়নি।   ১৯৭৭ সালের নির্বাচন  ১৯৭৭ সালের নির্বাচনের সময় রাই অসুস্থ হয়ে পড়েন।  ১৯৮১ সালে রাই মারা যান। তার মৃত্যুর পর, তার দল দুর্বল হয়ে পড়ে এবং পাহাড়ে রাজনৈতিক ক্ষেত্রে আধিপত্য বিস্তার করতে শুরু করে পাহাড় পরিষদ এবং গোর্খা ন্যাশনাল লিবারেশন ফ্রন্টের মতো আরও জঙ্গি দল।   তথ্যসূত্র   বিষয়শ্রেণী:ভারতীয় গোর্খা বিষয়শ্রেণী:দার্জিলিঙের ব্যক্তি বিষয়শ্রেণী:দার্জিলিঙের রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭ বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২ বিষয়শ্রেণী:গোর্খা বিষয়শ্রেণী:১৯৮১-এ মৃত্যু বিষয়শ্রেণী:১৯২৬-এ জন্ম বিষয়শ্রেণী:অখিল ভারতীয় গোর্খা লিগের রাজনীতিবিদ
thumb ডা. সিরাজুল ইসলাম মেডিকেল কলেজ  হল বাংলাদেশের একটি বেসরকারি মেডিকেল স্কুল। ২০১১ সালে এটি ঢাকার মগবাজারে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।  এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রিটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।  ইতিহাস  ডা. সিরাজুল ইসলাম মেডিকেল কলেজ ২০১১ সালে প্রতিষ্ঠিত হয়ে শিক্ষার্থী ভর্তির নির্দেশনা পায়। নির্দেশনা অনুসারে ২০১১-২০১২ শিক্ষাবর্ষের একাডেমিক ক্লাস ১৭ জানুয়ারী ২০১২ শুরু হয়, যা "এসআইএমসি ডে" হিসেবে পালিত হয়ে আসছে।   আরও দেখুন   বাংলাদেশের মেডিকেল কলেজসমূহের তালিকা।  তথ্যসূত্র  বহিঃসংযোগ  বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকার হাসপাতাল বিষয়শ্রেণী:২০১১-এ বাংলাদেশে প্রতিষ্ঠিত   বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান
নাহাওয়ান্দের যুদ্ধ (  ) ৬৪২ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের কাছে এটি "বিজয়ের বিজয়" বলে পরিচিত। সম্রাট ইয়াজদগিরদ এরপর মার্ভ‌ এলাকার দিকে চলে যান কিন্তু নতুন করে সেনাবাহিনী গড়ে তুলতে ব্যর্থ হন। রাশিদুন খিলাফতের জন্য এটি ফলাফল নির্ধারণকারী বিজয় ছিল। পারসিয়ানরা ইস্ফাহানসহ পার্শ্ববর্তী শহরগুলো হারায়। তুর্কি খান তাকে কিছু সৈনিক দিয়ে সাহায্য করলেও তারা ৬৫২ সালে বিদ্রোহ করে।  সাবেক সাসানীয় প্রদেশসমূহ পারথিয়ান ও শ্বেত হানদের সহায়তায় পরের কয়েক বছর কাস্পিয়ান সাগরের দক্ষিণে প্রতিরোধ জারি রাখে।  তথ্যসূত্র   উৎস        বিষয়শ্রেণী:ইসলামের ইতিহাস বিষয়শ্রেণী:সাসানীয় সাম্রাজ্য জড়িত লড়াই বিষয়শ্রেণী:রাশিদুন খিলাফত জড়িত লড়াই বিষয়শ্রেণী:মুসলিমদের পারস্য বিজয় বিষয়শ্রেণী:৬৪২-এ এশিয়া
উইন্ডোজ ২.০ (Windows 2.0) মাইক্রোসফট উইন্ডোজ গ্রাফিকাল ইউজার ইন্টারফেস-ভহিত্তিক অপারেটিং পরিবেশের একটি সংস্করণ। এটি উইন্ডোজ ১.০-এর পরবর্তী সংস্করণ। এটি ৯ ডিসেম্বর ১৯৮৭ সালে অবমুক্ত করা হয়।   নতুন ফিচার  উইন্ডোজ ২.০-তে অ্যাপলিকেশন উইন্ডোগুলিকে একটির উপর আরেকটি রাখার ব্যবস্থা বাস্তবায়ন করা হয়। উইন্ডোজ ২.০-তে নতুন উন্নততর কিবোর্ড শর্টকাটের ব্যবস্থা ছিল এবং এটিতেই "ম্যাক্সিমাইজ" ও "মিনিমাইজ" পরিভাষাগুলি প্রথম ব্যবহার করা হয়। এর আগে এগুলি উইন্ডোজ ১.০-তে যথাক্রমে "আইকনাইজ" ও "জুম" নামে পরিচিত ছিল।   তথ্যসূত্র   বিষয়শ্রেণী:মাইক্রোসফট উইন্ডোজ বিষয়শ্রেণী:মাইক্রোসফটের ইতিহাস বিষয়শ্রেণী:সফটওয়্যারের ইতিহাস বিষয়শ্রেণী:১৯৮৭-এ প্রবর্তিত পণ্য
থাম্ব|ড্রাগনফ্লাই BSD 2.10.1 বুট লোডার স্ক্রিনশট বুট লোডার এমন একটি কম্পিউটার প্রোগ্রাম যেটি কিছু নিজস্ব পরীক্ষা-নিরীক্ষার পর কম্পিউটারের মূল অপারেটিং সিস্টেম বা রানটাইম এনভাইরনমেন্ট লোড করে থাকে। কম্পিউটারে বিদ্যুত সংযোগ দেয়ার পর থেকে কম্পিউটারের স্বাভাবিক কার্যক্রম চালু হওয়ার পূর্ব পর্যন্ত উক্ত প্রক্রিয়াটি চালু থাকে।  কম্পিউটার চালু করার পর, সাধারণত এর রম বা র‍্যামে কোনো অপারেটিং সিস্টেম লোড করা থাকে না। ফলে কম্পিউটারকে অবশ্যই তুলনামুলক ছোট একটি প্রোগ্রাম চালনা করতে হয় যা হার্ডড্রাইভ বা অন্য তথ্য সংরক্ষণ করার ডিভাইস থেকে ন্যূনতম তথ্য ব্যবহার করে অপারেটিং সিস্টমটিকে র‍্যাম-এ লোড করে থাকে। যে ছোট প্রোগ্রামটি উক্ত প্রক্রিয়া চালু করে থাকে তাকেই বুটস্ট্রাপ লোডার, বুটস্ট্রাপ বা বুট লোডার বলে। উক্ত প্রোগ্রামের একমাত্র কাজ হল অন্য তথ্য বা প্রোগ্রাম লোড করা যা পরবর্তিতে র‍্যাম থেকে সম্পাদনা করা হয়ে থাকে।  আধুনিক কম্পিউটারগুলো সাধারণত বুটিংয়ের সময় ১০ সেকন্ড বা তারও বেশি কিছু সময় ব্যয় করে থাকে। বুটিংয়ের সময় সাধারনত কম্পিউটার স্বয়ংক্রিয় কিছু পরীক্ষা-নিরীক্ষা করা, কম্পিউটারের সাথে সংযুক্ত যন্ত্রসমূহ শনাক্ত করা ও ব্যবহারের জন্য প্রস্তুত করা এবং একটি অপারেটিং সিস্টেম খুজে বের করা ও তা লোড করে ব্যবহারের জন্য চালু করার কাজ করে থাকে।   তথ্যসূত্র   বিষয়শ্রেণী:কম্পিউটার প্রোগ্রাম বিষয়শ্রেণী:কম্পিউটার
রঙ্গন ফুল শোভাবর্ধনকারী উদ্ভিদ হিসেবে অতি জনপ্রিয়। এটি গুল্ম জাতীয় উদ্ভিদ।রঙ ছড়াল রঙ্গন, ড. মধুশ্রী ভদ্র, দৈনিক জনকণ্ঠ। ঢাকা থেকে প্রকাশের তারিখ: ৩ জুন ২০১১ খ্রিস্টাব্দ।   আকার  রঙ্গন ঘন চিরসবুজ গুল্ম জাতীয় উদ্ভিদ যা তিন থেকে ছয় মিটার পর্যন্ত উঁচু হয়। রঙ্গনের মঞ্জুরিপত্র বিশিষ্ট গাঢ় লালবর্ণের পুষ্প-মঞ্জুরিতে থাকে অসংখ্য পুষ্পের সমাবেশ। পাতার বিন্যাস ঘন। পাতা সরল ও প্রতিমুখ বা আবর্ত, কিনারা অখ, উপপত্র দুটি বৃত্তের মাঝে অবস্থিত। ফুল নলাকৃতি, তারার মতো চারটি পাপড়ির বিন্যাস। thumb|right|রঙ্গন গাছ   বংশবিস্তার  রুদ্রাকৃতির সবুজ ফল থেকে গাছের চারা জন্মানো যায় কিংবা পরিণত গাছের ডাল নিচ থেকে কেটে মাটিতে রোপণ করে নিয়মিত জল দিয়ে পরিচর্যা করলে ক'দিন পরই মূল গজায়। জোড় কলম করেও রঙ্গনের বংশবিস্তার করা যায়।  চিত্রশালা   তথ্যসূত্র    বহিঃসংযোগ   বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:গুল্ম বিষয়শ্রেণী:এশিয়ার উদ্যান উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
কানিনা () ভারতের হরিয়ানা রাজ্যের মেহন্দ্রগড় জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কানিনা শহরের জনসংখ্যা হল ১০,১৯৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কানিনা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর  en:Kanina Khas
বার্নাবাশ ভার্গা (; জন্ম: ২৫ অক্টোবর ১৯৯৪) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে হাঙ্গেরীয় ক্লাব ফেরেন্তসভারোসি এবং হাঙ্গেরি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ভার্গা ২০২৩ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ৯ ম্যাচে ৪টি গোল করেছেন।  প্রারম্ভিক জীবন বার্নাবাশ ভার্গা ১৯৯৪ সালের ২৫শে অক্টোবর তারিখে হাঙ্গেরির সোম্বাতেলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৩ সালের ২৭শে মার্চ তারিখে, ২৮ বছর, ৫ মাস ও ২ দিন বয়সে, ডান পায়ে ফুটবল খেলায় পারদর্শী ভার্গা বুলগেরিয়ার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় মার্তিন আদামের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি হাঙ্গেরি ৩–০ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে ভার্গা সর্বমোট ৭ ম্যাচে ৪টি গোল করেছেন। জাতীয় দলের হয়ে অভিষেকের ২ মাস ও ২৪ দিন পর, হাঙ্গেরির জার্সি গায়ে প্রথম গোলটি করেছেন; ২০২৩ সালের ২০শে জুন তারিখে, লিথুয়ানিয়ার বিরুদ্ধে ম্যাচের ৩২তম মিনিটে আতিলা সালাইয়ের অ্যাসিস্ট হতে হাঙ্গেরির হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২৩  ৭  ৪ ২০২৪  ২  ০ সর্বমোট  ৯  ৪  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফেরেন্তসভারোসি তোরনা ক্লাবের খেলোয়াড় বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পাকশি ফুটবল ক্লাবের খেলোয়াড়
সাই ধনশিকা (জন্ম: ২০ নভেম্বর ১৯৮৯) একজন ভারতীয় চলচ্চিত্র অভিনেত্রী, যিনি মূলত তামিল চলচ্চিত্রে অভিনয় করে থাকেন। তার অভিনীত চলচ্চিত্রগুলির মধ্যে উল্লেখযোগ্য পেরানমাই (২০০৯), আরাভান (২০১২), পরদেশী (২০১৩) এবং কাবালি (২০১৬)।   চলচ্চিত্রের তালিকা   বছর  চলচ্চিত্র  ভূমিকা  ভাষা  মন্তব্য  ২০০৬  মানাথডু মাজাইকালাম  মারিনা  তামিল  মেরিনা হিসাবে কৃতিত্ব  ম্যারানথেন মিমারানথেন  লাল্লি  তামিল  মেরিনা হিসাবে কৃতিত্ব  থিরুডি  পুঙ্গাভনম  তামিল  মেরিনা হিসাবে কৃতিত্ব  ২০০৭  নিরাম  তামিল  অস্বীকৃত ভূমিকা  ২০০৯  কেমপা  কেমপা  কন্নড়  তনুশিকা হিসাবে কৃতিত্ব  পেরানমাই  জেনিফার  তামিল  ২০১০  মাঞ্জা ভেলু  অঞ্জলি  তামিল  নীল গাভানি সেল্লথে  জো  তামিল  ২০১২  আরাভান  ভানাপেছি  তামিল  ২০১৩  পরদেশী  মারাগধাম  তামিল  ইয়া ইয়া  সীতা  তামিল  ২০১৫  তিরন্তিদু সিসে  চার্মি  তামিল  ২০১৬  কাবালি  যোগী  তামিল  ২০১৭  এনগা আম্মা রানী  রানী  তামিল  উরু  জেনি / নিশা  তামিল  সোলো  রাধিকা  মালয়ালম  সোলো  তামিল  ভিঝিথিরু  সরোজা দেবী  তামিল  ২০১৮  কাথাডি  তামিল  কালা কোথু  গায়ত্রী  তামিল  ২০১৯  উদঘর্ষ  রেশমি  কন্নড়  ইরুট্টু  জইন সিলা  তামিল  ২০২০  কিতনা  তামিল  মালয়ালম  কন্নড়  তেলুগু  নির্মাণাধীন  য়ুগিডা  তামিল  নির্মাণাধীন  ভালুজাদা  অনন্যা  তেলুগু  তামিল  নির্মাণাধীন  লাবাম  তামিল  নির্মাণাধীন    পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফলাফল  ২০১২  এডিসন পুরস্কার  সর্বাধিক সাহসী ভূমিকা  আরাভান   ২০১৩  বিজয় পুরস্কার  শ্রেষ্ঠ সহায়ক অভিনেত্রী  পরদেশী   ফিল্মফেয়ার পুরস্কার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার - তামিল   ২০১৬  শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার - তামিল  কাবালি   ২০১৯  আনন্দ বিকাতন চলচ্চিত্র পুরস্কার  শ্রেষ্ঠ খলনায়ক - নারী  ইরুট্টু      তথ্যসূত্র    বহিঃসংযোগ          বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২১শ শতাব্দীর ভারতীয় অভিনেত্রী
আজাদ আজারবাইজান টিভি (এটিভি) হলো আজারবাইজানের একটি বেসরকারি টেলিভিশন স্টেশন। এর সম্প্রচার শুরু হয় ২৫ ডিসেম্বর ২০০০ সাল থেকে।A fact from az:Azad Azərbaycan Televiziyası এটিভি চলচ্চিত্র এবং সংগীত ভিডিওগুলির মাধ্যমে সম্প্রচার শুরু করে, তবে পরে সংবাদ এবং অন্যান্য অনুষ্ঠান যুক্ত করা হয়েছে। গত বছরগুলিতে এটিভি আজারবাইজানের সর্বাধিক জনপ্রিয় এবং সর্বাধিক দেখা চ্যানেল বলে দাবি করা হয়েছে।  তথ্যসূত্র   বিষয়শ্রেণী:আজারবাইজানের টেলিভিশন চ্যানেল বিষয়শ্রেণী:২০০০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০০-এ আজারবাইজানে প্রতিষ্ঠিত
হোসে মারিয়া হিমেনেস দে ভার্গাস (;জন্ম: ২০ জানুয়ারি ১৯৯৫) হলেন উরুগুয়ের একজন পেশাদার ফুটবলার, যিনি লা লিগা ক্লাব আতলেতিকো মাদ্রিদ এবং উরুগুয়ে জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb  সম্মাননা ক্লাব আতলেতিকো মাদ্রিদ লা লিগা: ২০১৩–১৪ স্পেনীয় সুপার কাপ: ২০১৪ উয়েফা চ্যাম্পিয়ন্স লিগ: রানার-আপ ২০১৩–১৪, ২০১৫–১৬ উয়েফা ইউরোপা লিগ: ২০১৭–১৮  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:দানুবিও ফুটবল ক্লাবের খেলোয়াড় বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:উরুগুয়েয়ীয় ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার
রমাবাই (১৭৫০-১৭৭২) ছিলেন মাধবরাও পেশোয়াের প্রথমের স্ত্রী। তাঁর পিতার নাম শিবাজি বল্লাল জোশী সোলাপুরের বাসিন্দা।   জীবনী   ১৭৭২ সালে তিনি হরিহরেশ্বরে গিয়েছিলেন যখন মাধবরাওয়ের স্বাস্থ্য খুবই খারাপ হয়ে পড়ে। তিনি সর্বদা মাধবরাওয়ের জন্য উপবাস রাখতেন ও তার সুস্থতা কামনা করতেন। এই দম্পতির কোন সন্তান ছিল না।  তিনি অত্যন্ত আধ্যাত্মিক এবং ধার্মিক ছিলেন। তিনি কখনও সামাজিক বা রাজনৈতিক বিষয়ে হস্তক্ষেপ করেতেন না। তাকে একজন মহান ব্যক্তি এবং সবার জন্য যত্নশীল হিসাবে বর্ণনা করা হয়। যদিও তার শাশুড়ি গোপিকা বাই পেশোয়া তার সাথে ভালো ব্যবহার করেননি বলে জানা যায়।  ১৭৭২ সালের ১৮ নভেম্বর, মাধবরাও থেউরের চিন্তামণির মন্দির প্রাঙ্গণে মারা যান। হাজার হাজার নাগরিক তাদের নেতাকে শেষ শ্রদ্ধা জানাতে মন্দিরের প্রাঙ্গণে আসেন।  মাধবরাওয়ের মৃত্যুর পর রমাবাই সতী হবার ইচ্ছা পোষণ করেন। আনন্দী বাই, রাঘো বাই এবং নারায়ণ রাও সহ পেশোয়া পরিবার তাকে থামানোর চেষ্টা করেছিল কিন্তু শেষ রক্ষা হয়নি। কিছু সূত্র বিশ্বাস করে যে মারা যাওয়ার আগে মাধবরাওয়ের কাছে তিনি সতী হবার অনুমতি চেয়েছিলেন। তিনি অনুমতি নেন যে একই তারিখে তার অন্ত্যেষ্টিক্রিয়ায় তিনি সতী হবেন। মন্দির থেকে প্রায় আধা মাইল দূরে ভীমা নদীর তীরে মাধবরাওকে দাহ করা হয়।  এই মহান নেতা এবং তার স্নেহময়ী স্ত্রীর স্মারক হিসাবে পাথরের তৈরি একটি ছোট স্মৃতিসৌধ আজও এই স্থানে রয়েছে।   জনপ্রিয় সংস্কৃতি    রমাবাই পেশোয়াের চরিত্র স্বামী নামের একটি উপন্যাসে রনজিত দেসাই চরিতার্থ করেছেন  ১৯৮৭ সালের টিভি সিরিজে, অভিনেত্রী মৃণাল দেব-কুলকার্নি টিভি চ্যানেলে দূরদর্শন "স্বামী" নামে একটি টেলিভিশন সিরিজে রমাবাইয়ের ভূমিকায় অভিনয় করেছিলেন।  ১৯৯৪ সালে হিন্দি টিভি সিরিজ দ্য গ্রেট মারাঠা-এ, রমাবাইয়ের চরিত্রটি মধুরা দেও দ্বারা চিত্রিত হয়েছিল।  ২০১৪ সালে "রমা মাধব" চলচ্চিত্রে, অভিনেত্রী পার্ণ পেঠে রমাবাইয়ের ভূমিকায় অভিনয় করেছিলেন  Memorial   তথ্যসূত্র    বাহ্যিক লিংকসমূহ  বিষয়শ্রেণী:পেশোয়া রাজবংশ বিষয়শ্রেণী:মারাঠা সাম্রাজ্যের নারী বিষয়শ্রেণী:১৭৬০-এ জন্ম বিষয়শ্রেণী:১৭৭২-এ মৃত্যু বিষয়শ্রেণী:মারাঠা সম্রাজ্ঞী বিষয়শ্রেণী:সতীদাহে মৃত নারী বিষয়শ্রেণী:সোলাপুরের ব্যক্তি
জয় হিন্দ হ'ল রাজকোট, আহমেদাবাদ, জামনগর, জুনাগড়, পোরবন্দর, ভাবনগর, আমরেলি, সুরেন্দ্রনগর এবং গুজরাটের কচ্ছ অঞ্চলগুলিতে প্রচারিত একটি শীর্ষস্থানীয় সংবাদপত্র। এন এল শাহ (বাবুভাই) ছিলেন জয় হিন্দ সংবাদপত্রের প্রতিষ্ঠাতা। এটি রাজকোট থেকে প্রকাশিত প্রথম দৈনিক গুজরাটি সংবাদপত্র ছিল। ১৯৪৮ সালে রাজকোটে  এবং ১৯৬২ সালে আহমেদাবাদ  সংস্করণ  শুরু হওয়ায় এটি গুজরাটি ভাষার  প্রথম সংবাদপত্র যা আধুনিক মুদ্রণ প্রযুক্তি এবং পত্রিকার দ্রুত বিতরণ ব্যবস্থা চালু করেছিল। এটি গুজরাটের প্রথম দৈনিক পত্রিকা যা দুটি কেন্দ্রে একসাথে সংস্করণ প্রকাশ করত। প্রতিষ্ঠার পর থেকে এটি জনগণ, সমাজ এবং দেশের জন্য সেবার লক্ষ্য এবং গন্তব্যে পৌঁছার প্রচেষ্টা চালিয়ে এসেছে। এর নেটওয়ার্ক সম্প্রসারণ এবং এর দিগন্তকে প্রশস্ত করার কর্মসূচী সহ এটি শান্তি-অগ্রগতি-উচ্চাভিলাষী পবিত্র পরিকল্পনার পথে এগিয়ে চলেছে।   তথ্যসূত্র    বহিঃসংযোগ      বিষয়শ্রেণী:ভারতে প্রকাশিত গুজরাতি ভাষার সংবাদপত্র বিষয়শ্রেণী:১৯৪৮-এ ভারতে প্রতিষ্ঠিত
আনুশেহ্‌ আনসারি (, জন্ম ১২ সেপ্টেম্বর ১৯৬৬) একজন আমেরিকান/ইরানী এবং প্রোডিয়া সিস্টেমস এর সহ-প্রতিষ্ঠাতা ও চেয়ারম্যান। এর আগে তিনি টেলিকম টেকনোলজি এর সহ-প্রতিষ্ঠাতা ও প্রধান নির্বাহী কর্মকর্তা ছিলেন। আনসারি পরিবার আনসারি এক্স প্রাইজ এর স্পন্সর। সেপ্টেম্বর ১৮, ২০০৬ তারিখে তার ৪০তম জন্মদিনের কয়েকদিন পর তিনি প্রথম মহিলা এবং চতুর্থ মহাকাশ পর্যটকেGINA SUNSERI, First Female Space Tourist Takes Off, ABC News পরিনত হন। তিনিই হলেন প্রথম নারী মুসলিম, এবং প্রথম ইরানী মহিলা পর্যটক।   তথ্যসূত্র   বিষয়শ্রেণী:মার্কিন নভোচারী বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন স্মৃতিকথাকার বিষয়শ্রেণী:ইরানি বংশোদ্ভূত মার্কিন ব্যক্তি বিষয়শ্রেণী:মার্কিন জনহিতৈষী বিষয়শ্রেণী:মার্কিন মুসলিম বিষয়শ্রেণী:মার্কিন যুক্তরাষ্ট্রে ইরানি অভিবাসী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন নারী প্রধান নির্বাহী বিষয়শ্রেণী:ইরানি জনহিতৈষী বিষয়শ্রেণী:নারী নভোচারী বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:ভার্জিনিয়ার মুসলিম
সাহুরা মল্লিক একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি তিনবার উড়িষ্যা বিধানসভার বিধায়ক হিসেবে নির্বাচিত হয়েছিলেন।  রাজনৈতিক জীবন সাহুরা মল্লিক ১৯৭৪ সালে প্রথমবারের মত বালিগুদা বিধানসভা কেন্দ্র থেকে উড়িষ্যা বিধানসভার বিধায়ক হিসেবে নির্বাচিত হয়েছিলেন। এর ছয় বছর পর ১৯৮০ সালে দ্বিতীয়বারের মত বালিগুদা থেকে উড়িষ্যা বিধানসভার বিধায়ক হিসেবে নির্বাচিত হন। ১৫ বছর পর ১৯৯৫ সালে তিনি তৃতীয় ও শেষবারের মত বালিগুদা বিধানসভা কেন্দ্রের বিধায়ক হিসেবে নির্বাচিত হয়েছিলেন।  মৃত্যু সাহুরা মল্লিক ২০১৯ সালের ১৬ আগস্ট ৮৫ বছর বয়সে প্রয়াত হন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:ওড়িশা বিধানসভার সদস্য ১৯৭৪-১৯৭৭ বিষয়শ্রেণী:ওড়িশা বিধানসভার সদস্য ১৯৮০-১৯৮৫ বিষয়শ্রেণী:ওড়িশা বিধানসভার সদস্য ১৯৯৫-২০০০ বিষয়শ্রেণী:ওড়িশার ভারতীয় জাতীয় কংগ্রেসের রাজনীতিবিদ
নিম্নে বাংলাদেশী অপরাধীদের তালিকা দেওয়া হল:   প্রতারক    শাহেদ করিম, রিজেন্ট হাসপাতালের মালিক, তিনি বাংলাদেশে কোভিড-১৯ প্রাদুর্ভাবের সময় মানুষের সাথে প্রতারণা করেছিলেন।Khaleda Zia jailed for 5 years   সিরিয়াল কিলার    আবিদ ভাই, তার বন্ধুর কাছ থেকে প্রত্যাখ্যানে ক্ষুব্ধ হয়ে, আবিদ ভাই অন্তত ১ গ্রামের শ্রমিককে হত্যা করে, সে কাজের ভান করেbut  Prothom-alo, 6 March 2010 তাদের, পরে নির্মমভাবে হত্যা করে।jubayel  এরশাদ সিকদার, এরশাদ সিকদার (১৯৫৫ - ১০ মে ২০০৪) ছিলেন একজন বাংলাদেশী অপরাধী এবং সিরিয়াল কিলার, যিনি খুন, নির্যাতন, চুরি, ডাকাতি এবং অন্যান্যের মতো বিভিন্ন অপরাধের জন্য পরিচিত। তাকে হত্যার দায়ে মৃত্যুদণ্ড দেওয়া হয় এবং পরবর্তীতে ১০ মে ২০০৪-এ মৃত্যুদণ্ড কার্যকর করা হয়।   যুদ্ধাপরাধী    মোল্লা মেসবাহ, ৫ ফেব্রুয়ারি ২০১৩-এ, আইসিটি জামায়াতের সহকারী সেক্রেটারি আবদুল মোল্লা মেসবাহকে যাবজ্জীবন কারাদণ্ডে দণ্ডিত করে, বাংলাদেশের আইন পরবর্তীতে আপিলের রায়ে সংশোধন করে মৃত্যুদণ্ডে পরিবর্তন করা হয় এবং তাকে মৃত্যুদণ্ড দেওয়া হয়। মোল্লা মানবতাবিরোধী অপরাধ ও যুদ্ধাপরাধের ছয়টির মধ্যে পাঁচটিতে দোষী সাব্যস্ত হয়েছেন। তার বিরুদ্ধে ৩৪৪ জনকে গুলি করে এবং ১১ বছর বয়সী একটি মেয়েকে ধর্ষণের অভিযোগ ছিল।  দেলোয়ার হোসেন সাঈদী, ২৮ ফেব্রুয়ারি ২০১৩ তারিখে, জামায়াতের নায়েব দেলাওয়ার হোসাইন সাঈদী গণহত্যা, ধর্ষণ এবং ধর্মীয় নিপীড়নের জন্য দোষী সাব্যস্ত হন। তাকে ফাঁসিতে ঝুলিয়ে মৃত্যুদণ্ড দেওয়া হয়, সাজা পরবর্তীতে যাবজ্জীবন কারাদণ্ডে রূপান্তরিত হয়।  মুহাম্মদ কামারুজ্জামানকে ৭ জুন ২০১২ মানবতাবিরোধী অপরাধের অভিযোগে অভিযুক্ত করা হয়। ৯ মে ২০১৩-এ তাকে দোষী সাব্যস্ত করা হয়েছিল এবং গণহত্যা, ধর্ষণ, নির্যাতন এবং অপহরণের পাঁচটি অভিযোগে মৃত্যুদণ্ড দেওয়া হয়েছিল। তাকে ১১ এপ্রিল ২০১৫ এ ফাঁসি দেওয়া হয়।Jamaat-e-Islami leader Muhammad Kamaruzzaman hanged by Bangladesh for 1971 war crimes. Jagran Josh. 13 April 2015.  সালাহউদ্দিন কাদের চৌধুরীকে ১ অক্টোবর ২০১৩ সালে ফাঁসিতে ঝুলিয়ে মৃত্যুদণ্ড দেওয়া হয়। এবং ২২ নভেম্বর ২০১৫-এ ফাঁসি দেওয়া হয়।  চৌধুরী আহমেদ মাহফুজ রশিদ (জকক), ১০ জানুয়ারী ২০২১ তারিখে এফবিআইয়ের গোপনীয় তথ্য প্রকাশ করার জন্য ফাঁসিতে ঝুলিয়ে মৃত্যুদণ্ড দেওয়া হয়েছিল।   আলী আহসান মোহাম্মদ মোজাহেদকে ১৭ জুলাই ২০১৩ এবং ২২ নভেম্বর ২০১৫-এ ফাঁসিতে ঝুলিয়ে মৃত্যুদণ্ড দেওয়া হয়।   গোলাম আযমকে পাঁচটি অভিযোগে দোষী সাব্যস্ত করেছে আইসিটি। উসকানি, ষড়যন্ত্র, পরিকল্পনা, প্ররোচনা এবং হত্যা প্রতিরোধে ব্যর্থতা। তাকে ১৫ জুলাই ২০১৩ তারিখে ৯০ বছরের কারাদণ্ড দেওয়া হয়। তিনি ২৩ অক্টোবর ২০১৪ বিএসএমএমইউতে স্ট্রোক করে মারা যান।   তথ্যসূত্র   বিষয়শ্রেণী:বাংলাদেশী অপরাধী বিষয়শ্রেণী:অপরাধীদের তালিকা বিষয়শ্রেণী:বাংলাদেশের অপরাধ সম্পর্কিত তালিকা বিষয়শ্রেণী:বাংলাদেশ সম্পর্কিত তালিকা বিষয়শ্রেণী:বাংলাদেশে অপরাধ
থাম্ব|কাদিরাবাদ সেনানিবাস কাদিরাবাদ সেনানিবাস রাজশাহী বিভাগের নাটোর জেলায় অবস্থিত একটি সেনানিবাস।   ইতিহাস  কাদিরাবাদ সেনানিবাসের নামকরণ করা হয়েছে লেফটেন্যান্ট কর্নেল আব্দুল কাদিরের নামে যিনি বাংলাদেশের স্বাধীনতা যুদ্ধ-এর সময়ে শহীদ হন। তাকে একটি অজানা স্থানের গণকবরের মধ্যে সমাহিত করা হয়েছিল। তার পুত্র নাদিম কাদির কুমিল্লার কবর আবিষ্কার করেন এবং সেপ্টেম্বর ২০১১ সালে কাদিরাবাদ সেনানিবাসে তাকে পুনঃসমাহিত করা হয়।   ইউনিট   ৫ম ইঞ্জিনিয়ারিং ক্রপ্‌স  ইঞ্জিনিয়ার সেন্টার এন্ড স্কুল অফ মিলিটারি ইঞ্জিনিয়ারিং (ইসিএসএমই)  স্টেশন সদর, কাদিরাবাদ ক্যান্টনমেন্ট  ইসিএসএমই প্রশিক্ষণ ব্যাটালিয়ন  thumb|কাদিরাবাদ সেনানিবাস রাতের চিত্র   প্রতিষ্ঠান    কাদিরাবাদ ক্যান্টনমেন্ট পাবলিক স্কুল, নাটোর   বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়  কাদিরাবাদ ক্যান্টনমেন্ট স্যাপার কলেজ  সম্মিলিত সামরিক হাসপাতাল   তথ্যসূত্র   বিষয়শ্রেণী:বাংলাদেশের সেনানিবাস
শিজু স্যাম মান্নিল (জন্ম; ৩ জানুয়ারি ১৯৭৮) হলেন একজন ভারতীয় বংশোদ্ভূত আন্তর্জাতিক ক্রিকেট আম্পায়ার যিনি বর্তমানে সংযুক্ত আরব আমিরাততে বসবাস করেন। ২০১৮ ও ২০১৯ উভয় বছরেই দুবাইতে শ্যাম ভাটিয়া পুরস্কারে তাকে সেরা আম্পায়ার হিসেবে মনোনীত করা হয়েছিল।  ১ ফেব্রুয়ারি ২০১৯-এ, সংযুক্ত আরব আমিরাত ও নেপালের মধ্যকার টি২০আই সিরিজের প্রথম ম্যাচে তার প্রথম টি২০ আন্তর্জাতিক (টি২০আই) ম্যাচে তিনি আম্পায়ার হিসেবে দ্বায়িত্ব পালন করেন। ৮ ডিসেম্বর ২০১৯-এ, সংযুক্ত আরব আমিরাত ত্রিদেশীয় সিরিজের সংযুক্ত আরব আমিরাত ও যুক্তরাষ্ট্রের মধ্যকার ম্যাচে আম্পায়ার হিসেবে তার প্রথম একদিনের আন্তর্জাতিক (ওডিআই) দ্বায়িত্ব পালন করেন।  আরও দেখুন  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ    বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতের একদিনের আন্তর্জাতিক ক্রিকেট আম্পায়ার বিষয়শ্রেণী:আমিরাতের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:পান্ডালমের ব্যক্তি বিষয়শ্রেণী:সংযুক্ত আরব আমিরাতে ভারতীয় অভিবাসনকারী বিষয়শ্রেণী:সংযুক্ত আরব আমিরাতে ভারতীয় প্রবাসী ক্রীড়াবিদ